Asekfel n umezruy n Lezzayer d win yettnarnin yal ass, imi ussan-agi yezrin amjahed Si Mohand Said Akli, mmi-s n Kulunel Muḥend Welḥağ, imḍebbar anegaru n lwilaya tis 03 tamazrayt, yesuffeY-d adlis wis 02 n umezruy, s usentel ” La Glorieuse Révolution Algérienne”, id-iyefYen di tezrigin Sarah deg amenzu n wagur n yulyu 2016. Adlis-agi yebḍa-t Yef 34 n yaḥricen, anda id-imeslay s telqay Yef deqs n temsal d tlufa, ad-nebder ger-asent aswir n Ṣummam, tamesbanit n Jumel, tinigiyin n Kulunel Muḥend Welḥağ, tudsa n lbaḍna di tallit n tegrewla, tibezrin d waṭas niḍen. Akken id-yuYal Yef lewfaq n EVIAN, lejrima i xedmen leeskkar n tmurt n Fransa deg tama n Yiflise, tamesbanit n 11 d ujambar 1960 di Lezzayer tamanaYt, amecwaṛ n umyaru di tallit n tegrewla d waṭas niḍen.
Adlis-agi yesea 208 n yisebtar, yettnuzu s 450 n yidinaren, u yella di deqs n temkarḍiyin.
Awal Yef umyaru
Akli Mohand Said d mmi-s n Kulunel Muḥend Welḥağ, ilul ass n 19 yunyu 1933 di taddert n Wizgan (Bouzeguène) lwilaya n Tizi-Wezzu. Yelmed deg uYarbaz amezwaru n tlata seg At-yexlef, syen irruḥ Yer Lezzayer tamanaYt akken ad-ikemmel ulmud-is deg uYarbaz alemmas n Vieux Kouba. Yunnag Yer tmurt n Fransa deg seggas n 1952 anda i yebda ixeddem deg luzin n Coder Saint Marcel.
Ass n 12 maggu 1954 yekcem ad-yeseeddi leeskkar, Amenzu maggu 1956 yeffeY-d di leesker, imiren kan yuli s adrar, anda baba-s yummer-it ad-yekcem Yer tarbeet n Iken Mohand Said i yetwasnen s yisem n tegrewla “Eemmi Muḥ”. Ieedda d aYella u d imḍebbar di deqs n temnaḍin n lwilaya n Tizi-Wezzu.
Mbaed yiwet n txazabit meqren id-yeḍran di taddert n Wizgan ass n 05 Yuct 1960, yetwajraḥ deg uqarru akked ufus-is, yettwaḥbes di lḥebs n Tizi-Wezzu anda is-saṛwan lemraṛ d laetab,syen sarḥen-as-d aseggas n 1962 timmunent n tmurt n Lezzayer.
Mbaed 53 n yiseggasen, yesuffeY-d ismektayen-is, imi yuY lḥal deg seggas n 2011 yesuffeY-d adlis-is amenzu s usentel ” Si Muḥend Saeid Iḥekku-d AmYar” id-yefYen di tezrigin n tira, tura yerna-d adlis-is wis ssin Yef tegrewla Tazzayrit 54/62.
islam Bessaci
kab_Latn kab_Latn kab_Latn kab_Latn kab_Latn kab_Latn kab_Latn deu_Latn